
PAKALPOJUMA LĪGUMS Nr.__________
par helikoptera apkalpes sadarbības (MCC) apmācībām  (4 gadi)
(iepirkuma identifikācijas numurs VRS 2026/16-01-ASOP)

Rīgā
Parakstīšanas datums ir pēdējā pievienotā droša
elektroniskā paraksta un tā laika zīmoga datums
Valsts robežsardze, vienotais reģistrācijas kods: 90000086402 (turpmāk — Pasūtītājs), tās priekšnieka vietnieka (Galvenās pārvaldes priekšnieka) ______________ personā, kurš rīkojas saskaņā ar Valsts robežsardzes 2017. gada 27. decembra reglamentu Nr. 32 “Valsts robežsardzes reglaments”,  no vienas puses, un 

[Iepirkuma uzvarētāja nosaukums], [vienotais reģistrācijas kods] (turpmāk — Izpildītājs) tās [pilnvarotās personas amats, vārds, uzvārds] personā, kurš rīkojas saskaņā ar [pilnvarojumu apliecinošā dokumenta nosaukums], no otras puses, 

abi kopā turpmāk — Puses un katrs atsevišķi — Puse, 

lai nodrošinātu Valsts robežsardzes uzdevumu un funkciju izpildi un, pamatojoties uz Valsts robežsardzes rīkotā iepirkuma “Helikoptera apkalpes sadarbības (MCC) apmācības  (4 gadi)” (iepirkuma identifikācijas numurs VRS 2026/16-01-ASOP) rezultātiem un iesniegto piedāvājumu, noslēdz šādu publiskā iepirkuma līgumu (turpmāk — Līgums):
1. Līguma priekšmets

Līguma priekšmets ir Pasūtītāja pilotu (turpmāk – Pilots/Piloti) daudzpilotu apkalpes sadarbības (angliski: Multi-Crew Cooperation, MCC) apmācību pakalpojums atbilstoši Eiropas Savienības un Latvijas Republikas tiesību aktu prasībām, un saskaņā ar tehnisko specifikāciju (Līguma 1. pielikums; turpmāk – Tehniskā specifikācija) un Līguma noteikumiem.
2. Līgumcena un norēķinu kārtība
2.1. Maksimāli pieļaujamā līgumcena, kuru Pasūtītājs samaksā Izpildītājam kā atlīdzību par sniegtā Pakalpojuma izpildi (turpmāk — Līgumcena), ir līdz 78 676,34 EUR (septiņdesmit astoņi tūkstoši seši simti septiņdesmit seši euro un 34 centi). 
2.2. Pakalpojuma cena par vienību ir noteikta finanšu piedāvājumā (Līguma 2. pielikums; turpmāk — Finanšu piedāvājums).
2.3. Līgumcenā iekļauti visi ar Pakalpojuma sniegšanu saistītie Izpildītāja tiešie un netiešie izdevumi, tai skaitā visi nodokļi (izņemot pievienotās vērtības nodokli; turpmāk — PVN) un nodevas.
2.4. PVN tiek aprēķināts un maksāts saskaņā ar Latvijas Republikas normatīvajiem aktiem.
2.5. Apmaksu par Pakalpojumu Pasūtītājs veic 30 (trīsdesmit) kalendāro dienu laikā pēc Pakalpojuma, kuru saņēmis attiecīgais Pilots, saņemšanas, ko apliecina Pušu parakstīts Pakalpojuma nodošanas akts (akta forma — Līguma 3. pielikums), un attaisnojuma dokumenta saņemšanas brīža.
2.6. Ja Izpildītājs ir Latvijas Republikas rezidents, tad Izpildītājs apmaksai iesniedz attaisnojuma dokumentu — strukturētu elektronisku rēķinu XML formātā, kas atbilst normatīvajos aktos noteiktajam standartam, nosūtot to uz Valsts robežsardzes oficiālās e-adreses (Latvija.lv) apakšadresi: einvoice@90000086402. Izpildītājam ir pienākums, papildus saistošo normatīvo aktu prasībām, strukturētajā XML formāta elektroniskajā rēķinā iekļaut Līguma datumu un numuru, sniegtā Pakalpojuma nosaukumu, Pilota datus (vārds, uzvārds, dzimšanas datums).
2.7. Ja Izpildītājs nav Latvijas Republikas rezidents, tad Izpildītājs Pasūtītājam apmaksai iesniedz attaisnojuma dokumentu, kurš ir elektroniskais rēķins un atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību, Izpildītājs šādu attaisnojuma dokumentu nosūta uz Pasūtītāja atbildīgās personas e-pasta adresi un uz e-pasta adresi: asop@rs.gov.lv. Attaisnojuma dokumentā ir jānorāda Līguma datums un numurs, sniegtā Pakalpojuma nosaukums, Pilota dati (vārds, uzvārds, dzimšanas datums). Piezīme:  Izpildītajam ir tiesības iesniegt Pasūtītājam strukturēto elektronisko rēķinu, izmantojot starptautisko standartu tīklu dokumentu apmaiņai PEPPOL, nosūtot strukturēto elektronisko rēķinu, izmantojot Pasūtītāja identifikācijas numuru iso6523-actorid-upis::9939:90000086402.
2.8. Ja Pakalpojuma laikā Pasūtītājs neatliekamu dienesta uzdevumu dēļ pārtrauc Pakalpojuma saņemšanu vai Pasūtītājs nevar nodrošināt Pilota vai Pilotu ierašanos Pakalpojuma sniegšanas vietā objektīvu iemeslu dēļ (piemēram, Pilota darbnespējas, atvaļināšanas no dienesta u.tml.) un nevar saņemt Pakalpojumu pilnā apjomā, tad Puses sagatavo Pakalpojuma nodošanas aktu par faktiski sniegto un saņemto Pakalpojuma apjomu un Izpildītājs sagatavo attaisnojuma dokumentu par sniegtā Pakalpojuma apjomu saskaņā ar Finanšu piedāvājumu. Ja Finanšu piedāvājumā norādītā Pakalpojuma vienības daļa attiecīgajam Pilotam tiek uzsākta (faktiski tiek sniegta daļa no mācībām), tad Pasūtītājs veic šāda Pakalpojuma vienības daļas apmaksu Izpildītājam. Pasūtītājs veic attaisnojuma dokumenta apmaksu Līguma 2.5. apakšpunktā noteiktajā kārtībā.

2.9. Par Līguma 2.8. apakšpunktā minēto neizpildīto Pakalpojuma daļu pēc tās izpildes (ja tāda notiek) Puses sagatavo atsevišķu nodošanas aktu un Izpildītājs iesniedz Pasūtītājam attaisnojuma dokumentu par izpildīto attiecīgo Pakalpojuma daļu. Pasūtītājs veic attaisnojuma dokumenta apmaksu Līguma 2.5. apakšpunktā noteiktajā kārtībā.  

2.10. Par jebkura Līgumā noteiktā maksājuma veikšanas dienu tiek uzskatīts datums, kas ir norādīts kredītiestādes Pusei (kas ir attiecīgā maksājuma veicējs) izsniegtajā attaisnojuma dokumentā.
3. Līguma darbības termiņš

Līgums stājas spēkā tā parakstīšanas brīdī un ir spēkā līdz Pušu saistību pilnīgai izpildei. Pasūtītājs ir tiesīgs vērsties ar Pieprasījumu pie Izpildītāja četru gadu (48 mēneši) laikā pēc Līguma stāšanās spēkā.
4. Pakalpojumu sniegšanas kārtība, laiks un vieta

4.1. Pakalpojums Izpildītājam ir jāsniedz pēc Pasūtītāja Pieprasījuma, kurā Pasūtītājs norāda Pilotu vārdu, uzvārdu, dzimšanas datus, Pakalpojuma uzsākšanas dienu. Pirms Pieprasījuma nosūtīšanas Izpildītājam Pasūtītāja un Izpildītāja atbildīgās personas mutiski vienojas par Pakalpojuma uzsākšanas dienu. Izpildītājs nav tiesīgs atlikt Pakalpojuma uzsākšanas dienu vairāk par 14 (četrpadsmit) kalendāra dienām no Pasūtītāja pieprasītās Pakalpojuma uzsākšanas dienas. 
4.2. Izpildītājs uzsāk Pakalpojuma sniegšanu Pieprasījumā noteiktajā dienā. Par apmācību veikšanas dienām Pasūtītāja un Izpildītāja atbildīgās personas savstarpēji vienojas.
4.3. Pieprasījumu Pasūtītājs nosūta Izpildītāja atbildīgajai personai uz kontaktinformācijā norādīto e-pasta adresi. Pieprasījums tiek uzskatīts par saņemtu nākamajā dienā pēc tā nosūtīšanas uz kontaktinformācijā norādīto e-pasta adresi.
4.4. Izpildītājs pēc Pieprasījuma saņemšanas mutiski precizē ar Pasūtītāja atbildīgo personu Pakalpojumu sniegšanas laiku (ņemot vērā faktiskos laika apstākļus, ja Pakalpojuma izpildē ir nepieciešams veikt lidojumus ar helikopteri). 
4.5. Pakalpojumu izpilde notiek saskaņā ar Tehniskās specifikācijas prasībām.

4.6. Pirms pieņemt Pakalpojumu, atzīstot to par izpildītu atbilstoši Līguma noteikumiem, Pasūtītāja atbildīgā persona pārbauda, vai Pakalpojums ir sniegts atbilstoši Līguma noteikumiem un veic vienu no šādām darbībām:

4.6.1. paraksta Pakalpojuma nodošanas aktu, ja Pakalpojums ir sniegts atbilstoši Līguma noteikumiem;

4.6.2. nosūta vai iesniedz Izpildītājam rakstisku atteikumu pieņemt Pakalpojumu, ja Pakalpojums neatbilst Līguma noteikumiem.
4.7. Ja Pasūtītājs ir atteicies pieņemt Pakalpojumu, Izpildītājam bez atlīdzības jānovērš konstatētā Pakalpojuma neatbilstība Līguma noteikumiem. Pēc Pakalpojuma neatbilstības Līguma noteikumiem novēršanas pārbaude notiek atkārtoti, ievērojot Līgumā noteikto sākotnējo Pakalpojuma pārbaudes kārtību.
4.8. Pakalpojuma sniegšanas vieta norādīta Tehniskajā specifikācijā.

5. Izpildītāja tiesības un pienākumi
5.1. Izpildītājam ir šādas tiesības:
5.1.1. tiesības saņemt samaksu par sniegto Pakalpojumu;
5.1.2. iesaistīt Līguma izpildē apakšuzņēmējus, ievērojot Publisko iepirkumu likuma un Līguma noteikumus.

5.2. Izpildītājam ir šādi pienākumi:
5.2.1. Izpildītājs nodrošina visus nepieciešamos resursus Pakalpojuma sniegšanai saskaņā ar Tehnisko specifikāciju.

5.2.2. Izpildītājs sedz visus tiešos un netiešos izdevumus, kas saistīti ar Pakalpojuma sniegšanu;
5.2.3. Izpildītājs ir atbildīgs par Pakalpojuma sniegšanu atbilstoši tā saturam un kvalitātei;
5.2.4. Izpildītājs nodrošina pienācīgu kontroli, lai Līguma izpildē netika izmantotas Krievijas Federācijas un Baltkrievijas Republikas izcelsmes preces vai pakalpojumi; 
5.2.5. ja Pakalpojuma sniegšanas laikā ir acīmredzams, ka izvirzītie mērķi netiks sasniegti Pilota dēļ, Izpildītājam par to nekavējoties ir rakstiski jāziņo Pasūtītājam. Tādā gadījumā Pasūtītājs lemj par Pakalpojuma sniegšanas pārtraukšanu.
6. Pasūtītāja tiesības un pienākumi

6.1. Pasūtītājam ir tiesības saņemt Pakalpojumu Līgumā noteiktajā kārtībā.
6.2. Pasūtītājam ir tiesības jebkurā Līguma izpildes posmā pieprasīt informāciju un dokumentus, kas nepieciešami, lai pārliecinātos par Līguma izpildē ietverto vai izmantoto preču un pakalpojumu izcelsmi.
6.3. Pasūtītājam ir pienākums:
6.3.1. nodrošināt Pilotu ierašanos uz apmācībām un segt Pasūtītājam saistošus izdevumus saskaņā ar Tehnisko specifikāciju;
6.3.2. apmaksāt saņemto Pakalpojumu.
7. Līguma grozīšana un izbeigšana
7.1. Līgumu var grozīt vai izbeigt, Pusēm savstarpēji vienojoties un ievērojot Publisko iepirkumu likumā noteikto. Šādas vienošanās tiek noformētas rakstiski un kļūst par Līguma neatņemamām sastāvdaļām. 
7.2. Pasūtītājam ir tiesības vienpusēji atkāpties no Līguma, rakstveidā brīdinot par to Izpildītāju:
7.2.1. Publisko iepirkumu likumā noteiktajos gadījumos;

7.2.2.  ja Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.3. Pasūtītājam ir tiesības vienpusēji lauzt Līgumu, rakstveidā brīdinot par to Izpildītāju vismaz 30 (trīsdesmit) kalendārās dienas iepriekš, šādos gadījumos:
7.3.1. Izpildītājs ir būtiski (vairāk par diviem mēnešiem) nokavējis Pakalpojuma sniegšanas termiņu;
7.3.2. Izpildītājs ir sniedzis Līguma noteikumiem neatbilstošu Pakalpojumu, un šī neatbilstība nav vai nevar tikt novērsta Pakalpojuma izpildes termiņā;
7.3.3. Izpildītājam ir pasludināts maksātnespējas process, Izpildītāja saimnieciskā darbība ir apturēta vai Izpildītājs tiek likvidēts;
7.3.4. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē.
7.4. Būtiski Līguma grozījumi ir pieļaujami šādos gadījumos:

7.4.1. Līgumcenas palielinājums, kas varētu būt līdz 50 procentiem no sākotnējās noslēgtās Līguma līgumcenas sakarā ar Pasūtītāja vajadzību neatliekami pasūtīt papildu Pakalpojumu (pakalpojuma apjoma neparedzēts pieaugums);
7.4.2. Līguma darbības termiņa pagarinājums uz 12 (divpadsmit) kalendāra mēnešiem, ar nosacījumu, ka šāda termiņa pagarinājuma laikā tiks piemērotas ceturtā Līguma darbības gada Finanšu piedāvājumā noteiktas cenas;

7.4.3. Ja tirgus cenu dinamika būtiski ietekmē Līgumā norādīto vienību cenu pieaugumu salīdzinājumā ar Līgumā norādītās vienības sākotnējo cenu. Šādiem Līgumā norādīto cenu grozījumiem priekšnosacījums ir Pakalpojuma tirgus cenas izmaiņas salīdzinājumā ar Līguma noslēgšanas dienā zināmām cenām (piemēram, inflācija, nodokļu likmes izmaiņas). Izpildītājs Pasūtītājam iesniedz rakstisku lūgumu, kā arī attiecīgus pamatojošus dokumentus, kas apstiprina Izpildītāja informāciju par Pakalpojuma cenu izmaiņām. Minēto lūgumu Izpildītājs var iesniegt Pasūtītājam ne biežāk kā vienu reizi 12 (divpadsmit) mēnešu periodā, bet ne agrāk kā viena gada periodā kopš Līguma stāšanās spēkā. Ja Izpildītājs, nosakot Pakalpojuma cenas 2027.–2030. gadam, cenā ir iekļāvis zināmo Pakalpojuma sadārdzinājuma daļu, kas ir konstatējams salīdzinot ar Pakalpojuma cenu 2026. gadā, tad Izpildītājam īpaši jāpamato Līgumā norādīto vienību cenu pieaugums 2027.–2030. gadam. Šāds īpašs pamatojums iekļauj sevī detalizētu un faktos balstītu objektīvu  skaidrojumu par cenu pieaugumu;
7.4.4. Līguma izpildes termiņi var tikt pagarināti, ja objektīvu iemeslu dēļ Izpildītājs nevar izpildīt Pakalpojumu Līgumā noteiktajā kārtībā un Līgumā noteiktajā termiņā (piemēram, sabojājas lidojumu trenažieris vai Pakalpojumā iesaistīts helikopters un to izremontēšanu kavē rezerves daļas ražotājs vai remonta pakalpojuma sniedzējs, nav cita alternatīvā risinājuma un par ko ir saņemts rakstiskais pierādījums). Šādiem Līgumā norādītā izpildes termiņa grozījumiem priekšnosacījums ir savlaicīgs Izpildītāja rakstisks paziņojums Pasūtītājam (ne vēlāk, ka piecu dienu laikā no ietekmējošo apstākļu konstatēšanas). Izpildītājs, lūdzot pagarināt izpildes termiņu, iesniedz Pasūtītājam pamatojošus dokumentus, kas nepārprotami norāda uz attiecīgā izpildes termiņa kavējuma faktu un objektīvos apstākļus, kas ietekmē izpildes termiņus. Pasūtītājs, izvērtējot Izpildītāja iesniegtos dokumentus, ir tiesīgs pagarināt izpildes termiņu par tādu laika periodu, kāds objektīvi ir nepieciešams, lai novērstu neparedzēto apstākļu radītās sekas uz Līguma izpildi. Ja Līguma izpildes termiņa kavējums ir saistīts tikai un vienīgi ar konkrētā Pieprasījuma izpildi, tad Puses neveic Līguma grozījumus, bet saglabā pierādījumus par pieņemto lēmumu un norāda informāciju Pakalpojuma nodošanas aktā.  
8. Pušu atbildība

8.1. Ja Izpildītājs nesniedz Pakalpojumu Līgumā noteiktajā termiņā, tas maksā Pasūtītājam līgumsodu 0,1 % (nulle, komats, viens procents) apmērā no pasūtītā Pakalpojuma cenas par katru kavēto dienu, bet ne vairāk kā 10 % (desmit procenti) no pasūtītā Pakalpojuma cenas.

8.2. Ja Pasūtītājs neveic samaksu Līgumā noteiktajos termiņos, tad Pasūtītājs maksā Izpildītājam līgumsodu 0,1 % (nulle, komats, viens procents) apmērā no termiņā nesamaksātās summas par katru nokavējuma dienu, bet ne vairāk kā 10 % (desmit procenti) no termiņā nesamaksātās summas.
8.3. Ja tiek konstatēts, ka Izpildītājs Pakalpojuma izpildē izmantojis Krievijas Federācijas un/vai Baltkrievijas Republikas izcelsmes preces vai pakalpojumu vai Izpildītājs sniedzis nepatiesu informāciju par preces vai Pakalpojuma izcelsmi, Izpildītājs Pasūtītājam maksā līgumsodu 500 EUR (pieci simti euro) apmērā par katru konstatēto gadījumu (pārkāpumu, Līguma neievērošanu).
8.4. Līgumsoda samaksa neatbrīvo Puses no saistību izpildes.
9. Pušu atbildīgās personas
9.1. Pasūtītāja atbildīgās personas Līguma izpildes laikā: 
9.1.1. Vārds Uzvārds, tālruņa numurs +371 ………, e–pasta adrese ..........@rs.gov.lv;
9.1.2. Vārds Uzvārds, tālruņa numurs +371………., e–pasta adrese .......@rs.gov.lv.
9.2. Izpildītāja atbildīgā persona Līguma izpildes laikā: Vārds Uzvārds, tālruņa numurs ……….., e–pasta adrese ……………...
9.3. Pasūtītāja atbildīgajām personām ir šādas tiesības un pienākumi:
9.3.1. saskaņot Pakalpojuma saņemšanas laiku;
9.3.2. parakstīt Pakalpojuma nodošanas aktu;
9.3.3. pieteikt pretenzijas par Līguma saistību nepienācīgu izpildi;
9.3.4. risināt jautājumus, kas saistīti ar nekvalitatīvu Pakalpojuma sniegšanu;
9.3.5. risināt citus organizatoriskus jautājumus, kas saistīti ar Līguma izpildi.
9.3.6. pārbaudīt attaisnojuma dokumentā norādīto cenu atbilstību atbilstoši Līgumā noteiktajam;

9.3.7. parakstīt attaisnojuma dokumentu. 

9.4. Izpildītāja atbildīgajai personai ir šādas tiesības un pienākumi:
9.4.1. iesniegt attaisnojuma dokumentu un parakstīt Pakalpojuma nodošanas aktus;
9.4.2. saskaņot Pakalpojuma sniegšanas laiku;

9.4.3. pieteikt pretenzijas par Līguma saistību nepienācīgu izpildi;

9.4.4. risināt jautājumus, kas saistīti ar nekvalitatīvu Pakalpojumu sniegšanu;
9.4.5. risināt visus citus organizatoriskos jautājumus, kas saistīti ar Līguma izpildi.

10. Sankciju klauzula
10.1. Parakstot Līgumu, Puses apņemas ievērot atklātas, godīgas, caurspīdīgas un atbildīgas komercdarbības principus, neveikt nekāda veida darbības, kas var novest pie starptautisko, Eiropas Savienības vai nacionālo sankciju vai būtisku finanšu un kapitāla tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankciju noteikšanas attiecībā uz Pusēm, to valdes un padomes locekļiem, patiesajiem labuma guvējiem, pārstāvēttiesīgajām personām, vai prokūristu, vai personu, kura ir pilnvarota pārstāvēt Puses to darbībās, kas saistītas ar filiāli, kā arī veikt preventīvus pasākumus, lai no savas puses nepieļautu iepriekš norādīto sankciju pārkāpumus, kā arī tīšus vai netīšus to apiešanas gadījumus.

10.2. Puses apliecina, ka Līguma spēkā stāšanās brīdī tām (t. sk. to valdes vai padomes locekļiem, patiesajiem labuma guvējiem, pārstāvēttiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Ja kādas no iepriekšminētajām sankcijām Līguma darbības laikā kādai no Pusēm tiks piemērotas, attiecīgās Puses pienākums ir par to rakstiski informēt otru Pusi ne vēlāk kā nākamajā darba dienā pēc tam, kad Pusei par to ir tapis zināms.

10.3. Pasūtītājam  ir tiesības, neatlīdzinot tādējādi radušos jebkādus zaudējumus, izdevumus un neveicot nekādu kompensāciju izmaksu, nekavējoties vienpusēji atkāpties un izbeigt Līgumu, rakstiski  par to paziņojot Izpildītājam, ja Līguma izpildes laikā Izpildītājam ir piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10.4. Parakstot Līgumu, Izpildītājs apliecina, ka nesadarbojas un Līguma izpildē netiks piesaistītas tādas personas (t.sk. juridisku personu gadījumā — to valdes vai padomes locekļi, patiesie labuma guvēji, pārstāvēttiesīgās personas vai prokūrists, vai persona, kura ir pilnvarota pārstāvēt attiecīgo Pusi darbībās, kas saistītas ar filiāli), kurām piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

11. Fizisko personu datu apstrāde

11.1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā, un nodrošina, ka  tie ir pieejami tikai īpaši ieceltiem attiecīgās Puses darbiniekiem.
11.2. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
11.3. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
11.4. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie līgumi) paredz šādu datu nodošanu.
11.5. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien Eiropas Savienības vai Latvijas Republikas tiesību akti to neaizliedz.
11.6. Puses apņemas neatgriezeniski iznīcināt no otras Puses iegūtos fizisko personu datus, kad izbeidzas nepieciešamība tos apstrādāt Līguma izpildes nodrošināšanai.
11.7. Katra Puse ir tiesīga nekavējoties apturēt personas datu turpmāku nosūtīšanu, ja otra Puse nenodrošina datu apstrādes prasību ievērošanu (t.sk, no attiecīgās Puses darbiniekiem un/vai apakšuzņēmējiem), ko tai uzliek šis Līgums vai jebkādi piemērojamie normatīvie akti.  Šajā gadījumā Puse, kas konstatē pārkāpumu, ir tiesīga pieprasīt otrai Pusei nodoto datu atdošanu atpakaļ un tam sekojošu datu neatgriezenisku dzēšanu no otras Puses sistēmām.
11.8. Pēc Līguma izbeigšanas vai darbības (garantijas) termiņa beigām, Puses nodod atpakaļ no otras Puses saņemtos personas datus un to kopijas un, ciktāl to pieļauj piemērojamie normatīvie akti, neatgriezeniski iznīcina visus šādus datus un iesniedz rakstveida apliecinājumu otrai Pusei par šā punkta izpildi.
11.9. Puses apliecina, ka:
11.9.1. personas datu apstrāde, tostarp, pati nosūtīšana, tiek un arī turpmāk tiks veikta saskaņā ar piemērojamiem normatīvajiem un tikai un vienīgi šajā Līgumā norādītajam mērķim;
11.9.2. tās sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
11.9.3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
11.9.4. bez otras Puses rakstveida piekrišanas nepieļaus datu nodošanu turpmākai apstrādei apakšuzņēmējiem. Ja ir saņemta otras Puses rakstiska piekrišana, nodrošināt, ka apakšuzņēmējs izpilda visas šajā Līgumā noteiktās saistības, kas attiecināmas uz personas datiem un iesniegt ar apakšuzņēmēju noslēgtā līguma apliecinātu kopiju;
11.9.5. uzglabās ierakstus par visām veiktajām datu apstrādes darbībām, nodrošinās, ka jebkura ar šādiem datiem veikta darbība ir izsekojama, tostarp, var atsekos to, kam šādi dati tika pārsūtīti, kāda veida dati apstrādāti, un kādiem mērķiem;
11.9.6. pēc otras Puses pieprasījuma, ļaus attiecīgajai Pusei un uzraugošajām valsts iestādēm iekļūt telpās, kuras attiecīgā Puse izmanto datu apstrādei, lai veiktu šajā Līgumā paredzēto apstrādes darbību pārbaudi un/vai auditu.
11.10. Ne vēlāk kā 90 (deviņdesmit) dienas pēc Līguma (garantijas galīgā termiņa) izbeigšanās, Izpildītājs neatgriezeniski iznīcina visas no Pasūtītāja saņemtās datnes, kurās ir no Pasūtītāja saņemto fizisko personu dati.
11.11. Līguma fizisko personu datu aizsardzības noteikumiem nav laika ierobežojuma un uz to neattiecas Līguma darbības termiņš.
12. Nepārvarama vara

12.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas. Par nepārvaramu varu Līguma izpratnē tiks uzskatīta: dabas stihijas (plūdi, vētras postījumi), ugunsgrēks un kara darbība, streiki, iekšējie nemieri, blokādes.

12.2. Pusei, kas atsaucas uz nepārvaramu varu, piecu darba dienu laikā par to rakstveidā jāziņo otrai pusei. Paziņojumā jānorāda, kā tieši nepārvaramas varas apstākļi ir padarījuši neiespējamu Līguma saistību izpildi un kādā termiņā, pēc Puses uzskata, ir iespējama un paredzama tās Līgumā paredzēto saistību izpilde. Nesavlaicīga paziņojuma iesniegšana Pusēm liedz tiesības atsaukties uz nepārvaramas varas apstākļiem.

12.3. Līguma izpildes termiņu var pagarināt uz nepārvaramas varas darbības laiku, kā arī, Pusēm vienojoties, uz laika posmu, kas ļautu pilnībā izpildīt Līgumā paredzētās saistības. Puses nevar vērsties ar zaudējumu piedziņas prasījumu vai vainot otru pusi Līguma nepildīšanā, ja tā izpildi kavē nepārvarama vara. Ja Pasūtītājs izvēlas Līgumu daļēji pieņemt un patur Līguma priekšmeta lietošanas tiesības, tad Pasūtītājs samaksā Izpildītājam par kvalitatīvi izpildīto Līguma saistību daļu.

12.4. Ja nepārvarama vara turpinās ilgāk par 90 (deviņdesmit) dienām, Puses vienojas par saistību izpildes atlikšanu, izbeigšanu vai turpināšanu.

13. Strīdu risināšanas kārtība
13.1. Visi Pušu strīdi, kas rodas Līguma izpildes laikā, tiek risināti Pušu savstarpējās sarunās, kas tiek protokolētas (ierakstītas). Ja Pusēm neizdodas vienoties 30 (trīsdesmit) kalendāra dienu laikā no strīda izcelšanās dienas, tad strīda izskatīšana notiek Latvijas Republikas vispārējās jurisdikcijas tiesā pēc Pasūtītāja juridiskās adreses.
13.2. Nekādi Pušu strīdi neatbrīvo tās no saistību izpildes, ko tām uzliek Līgums.
13.3. Izpildītājs ir atbildīgs par to, lai saskaņā ar Līgumu Pakalpojuma izpildē iesaistīts apakšuzņēmējs nepiesaistītu Pakalpojuma izpildē trešās personas, tostarp apakšuzņēmējus. 
14. Apakšuzņēmēji
14.1. Izpildītājs Līgumu saistību izpildē piesaista vai nepiesaista apakšuzņēmējus atbilstoši Publisko iepirkumu likuma 62. panta prasībām [Līguma apakšpunkts tiks precizēts atbilstoši pretendenta, kuram tika piešķirtas līguma noslēgšanas tiesības, piedāvājumā norādīto informāciju par līgumā izpildē iesaistītājiem apakšuzņēmējiem Iepirkuma ietvaros; šajā apakšpunktā norāda vai nenorāda apakšuzņēmēju juridisko nosaukumu un reģistrācijas numuru].
14.2. Jebkura apakšuzņēmēju piesaiste un nomaiņa notiek saskaņā ar Publisko iepirkumu likuma prasībām.
14.3. Ja Izpildītājam rodas nepieciešamība piesaistīt vai nomainīt apakšuzņēmējus, tad Izpildītājs  Pasūtītājam iesniedz:
14.3.1. iesniegumu ar informāciju par apakšuzņēmēju, kuru paredzēts iesaistīt Līguma izpildē, norādot informāciju saskaņā ar Iepirkuma nolikumā prasīto;
14.3.2. kvalifikāciju apliecinošos dokumentus atbilstoši Iepirkuma nolikumā noteiktajam.
14.4. Pasūtītājs ir tiesīgs pieprasīt no Izpildītāja papildus nepieciešamus dokumentus lēmuma pieņemšanai par apakšuzņēmēja piesaisti vai nomaiņu, ja šādi dokumenti ir nepieciešami saskaņā ar Publisko iepirkumu likumu. 
14.5. Pasūtītājs Publisko iepirkumu likuma noteiktajā termiņā izskata Izpildītāja iesniegtos dokumentus par apakšuzņēmēju piesaisti vai maiņu un sniedz atbildi Izpildītājam.
14.6. Pasūtītājs noraida Izpildītāja iesniegto priekšlikumu apakšuzņēmēju piesaistei un nomaiņai, ja pastāv kāds no Publisko iepirkumu likuma 62. panta trešās vai ceturtās daļas attiecināmiem nosacījumiem.
14.7. Trešo personu, t.sk. apakšuzņēmēju, pieaicināšana Līguma izpildē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības. 
14.8. Izpildītājs ir atbildīgs par to, lai  Līguma izpildē iesaistītais apakšuzņēmējs nepiesaistītu Līguma izpildē trešās personas, tostarp apakšuzņēmējus, neievērojot Līgumā noteikto kārtību.
15. Citi noteikumi
15.1. Visi Līgumā minētie pielikumi, kā arī pēc Līguma noslēgšanas sagatavotie Līguma grozījumi vai papildinājumi ir Līguma neatņemamas sastāvdaļas.
15.2. Puses garantē konfidencialitātes principa ievērošanu un apņemas nenodot trešajām personām Līguma izpildes gaitā par otru Pusi iegūto informāciju, izņemot Latvijas Republikas normatīvajos aktos noteiktajos gadījumos.
15.3. Līgums ir saistošs visām trešajām personām, kas likumīgi pārņem Pušu tiesības un pienākumus.
15.4. Ja Izpildītājs Līguma izpildē iesaista apakšuzņēmējus vai maina Līguma izpildē iesaistīto personālu vai apakšuzņēmējus, Izpildītājs ievēro Publisko iepirkumu likumā noteikto kārtību un noteikumus.

15.5. Ja kādai no Pusēm tiek mainīts juridiskais statuss, amatpersonu pārstāvības tiesības vai kāds no Līgumā minētajiem Pušu rekvizītiem, atbildīgā persona, telefona numurs, e–pasta adrese, adrese u.tml., tad Puse nekavējoties rakstiski paziņo par to otrai Pusei. Šajā gadījumā nav nepieciešams veikt Līguma grozījumus.
15.6. Līgums sagatavots uz __ (vārdiem) lapām elektroniskā dokumenta veidā. Līgums kopā ar pielikumiem ir parakstīts ar drošiem elektroniskajiem parakstiem un satur laika zīmogus. Līguma noslēgšanas datums ir pēdējā pievienotā droša elektroniskā paraksta un tā laika zīmoga datums.

15.7. Līguma neatņemamas sastāvdaļas ir:
15.7.1. 1. pielikums “Tehniskā specifikācija” uz ___ (vārdiem) lapas;

15.7.2. 2. pielikums “Finanšu piedāvājums” uz ____ (vārdiem) lapām;
15.7.3. 3. pielikums “Pakalpojuma nodošanas akts” uz vienas lapas.
16. Pušu rekvizīti un paraksti
	Pasūtītājs
	Izpildītājs

	Valsts robežsardze
Vienotais reģistrācijas kods: 90000086402

Juridiskā adrese: Rūdolfa iela 5, Rīga, LV-1012

(elektroniskais paraksts) V. Uzvārds

	[Iepirkuma uzvarētajā nosaukums]
Vienotais reģistrācijas kods: 
Juridiskā adrese: 
Banka: 
Kods: 

Konts: 

(elektroniskais paraksts) V. Uzvārds



DOKUMENTS IR PARAKSTĪTS AR DROŠIEM ELEKTRONISKAJIEM
PARAKSTIEM UN SATUR LAIKA ZĪMOGUS

Līguma Nr. 

(iepirkuma identifikācijas numurs VRS 2026/16-01-ASOP)

1. pielikums

TEHNISKĀ SPECIFIKĀCIJA 
iepirkumam “Helikoptera apkalpes sadarbības (MCC) apmācības  (4 gadu)” (iepirkuma identifikācijas numurs VRS 2026/16-01-ASOP)
Līguma Nr. 

(iepirkuma identifikācijas numurs VRS 2026/16-01-ASOP)

2. pielikums

FINANŠU PIEDĀVĀJUMS 
iepirkumam “Helikoptera apkalpes sadarbības (MCC) apmācības  (4 gadi)” (iepirkuma identifikācijas numurs VRS 2026/16-01-ASOP)
Līguma Nr. 

(iepirkuma identifikācijas numurs VRS 2026/16-01-ASOP)

3. pielikums

PAKALPOJUMA NODOŠANAS Akts
[vieta]
______________________
  (akta parakstīšanas datums)
1. Pakalpojuma atbilstība 202_. gada ____._________ līguma Nr.__ par helikoptera apkalpes sadarbības (MCC) apmācībām  (4 gadi) prasībām (izdara ierakstus pēc pārbaudes):
_____________________________________________________________________________
_______________________________________________________________________________________________________________________________________________________________________________________________________________________________________
	


2. Parakstot šo aktu, Izpildītājs nodod, bet Pasūtītājs pieņem Pakalpojuma rezultātus.

3. Akts sastādīts uz __ (__) lapām 2 (divi) oriģinālos eksemplāros, no kuriem viens eksemplārs tiek nodots Izpildītāja atbildīgajai personai, otrs eksemplārs tiek nodots Pasūtītāja atbildīgajai personai. Abiem akta eksemplāriem ir vienāds juridisks spēks.
	Izpildītāja atbildīgā persona:
	Pasūtītāja atbildīgā persona:

	(vārds, uzvārds)
	(vārds, uzvārds)



